Subject: Päring KarS § 264 kohtuotsuste anonüümistamise kohta
From: "Loomapiinaja EE" <[email-masked]>
To: "Kohtute Infoteenistus - KOHTUD" <[email-masked]>
Date: Wed, 1 Apr 2026 13:19:24 +0300

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere

Soovin esitada päringu seoses Riigi Teatajas avaldatud kohtuotsuste 
anonüümistamise praktikaga KarS § 264 alusel tehtud lahendite puhul.

Olen jälginud loomade julma kohtlemisega seotud kohtulahendeid ning 
märganud, et anonüümistamise praktika näib olevat ebaühtlane. Näiteks leidub 
2003. aastast lahendeid, kus süüdimõistetu nimi on avalikult nähtav, kuid 
samas on 2021. aasta lahendites isiku nimi anonüümitud. Seetõttu ei tundu 
põhjuseks olevat üksnes aja möödumine või mingi üldine “aegumise” loogika.

Palun selgitage:

1.mille 
alusel otsustatakse, kas KarS § 264 alusel tehtud kohtuotsuses jäetakse 
süüdimõistetu nimi avalikuks või anonüümitakse;

2.kas 
selleks on olemas kindlad õiguslikud alused, juhised või kohtupraktika;

3.kas 
anonüümistamise otsus sõltub näiteks menetlusliigist, kohtuastmest, otsuse 
avaldamise ajast, tehnilistest muudatustest või muudest asjaoludest;

4.miks 
võivad eri aastate lahendites samaliigiliste kuritegude puhul avalikustamise 
põhimõtted olla erinevad.

Soovin paremini mõista, miks ühes osas lahenditest on nimed avalikud ja 
teises osas anonüümitud, kuigi tegemist on sisult võrreldavate juhtumitega.

Tänan ette selgituse eest.

--

Lugupidamisega

Piinatud loomad MTÜ

Jaan Parker